এই দুদিনের কর্মশালায় মোজিলা ওপেন সোর্স অথবা মেশিন লার্নিং এবং ব্লগ নিয়ে ওয়ার্কশপ থাকছে। থাকছে Entrepreneur's Vibe বাংলা ইওরস্টোরির ইভেন্ট। সেখানে স্টার্টআপ সংস্থার কর্ণধারেরা উপস্থিত থাকবেন আলোচনা করবেন তাঁদের পথ চলার নানা সমস্যা নিয়ে এবং ধুলো ঝেড়ে কিভাবে তারা দাঁড়িয়েছেন সেকথাও বলবেন উদীয়মান উদ্যোগপতিদের। জনসংযোগ ইনকিউবেটর হিসেবে স্টার্টআপদের সহযোগিতা করতে এগিয়ে আসতে তৈরি কলকাতার অন্যতম পরিচিত পাবলিক রিলেশন সংস্থা গ্রে মেটার পি আর। সংস্থার কর্ণধার মালা দাশগুপ্ত জানালেন তাঁদের উদ্যোগ With You-র সাহায্যে তাঁরা কলকাতার কম করে তিনটি স্টার্টআপ সংস্থা এবং তিনটি সোশ্যাল আন্ত্রেপ্রেনিওরকে বেঁছে নিতে চান। যাদের পাবলিক রিলেশন সংক্রান্ত সমস্ত সহযোগিতা নামমাত্র মূল্যে অথবা বিনামূল্যে করে দেওয়া হবে। এই উদ্যোগেরও ঘোষণা হবে ২৮ তারিখের ইওরস্টোরি বাংলার ইভেন্টের মঞ্চে।